Praost Vallo Ehasalu meenutab aastatetagust kontserdiarvustust, kus kirjutati pilkavalt, et enne kontserti oldi sunnitud kuulama vaimuliku sõnavõttu, ja küsiti, kas tõesti ei võiks seda ära jätta. «Mulle aga tundub, et viimasel ajal on minu sõnavõtt olnud kontserdikorraldajaile alati oodatud, selleta  nagu ei saagi,» ütleb Vallo Ehasalu, kes kord võttis aluseks kirjakoha Piiblist: «Kui vanem vend kodu poole jõudis, kuulis ta juba kaugelt pillimängu ja laulu.»